สวัสดีค่ะ คือหนูเป็นคนที่มีรอบเดือนไม่ปกติค่ะ นานๆทีรอบเดือนถึงจะมาประมาณเดือนนิดๆ เฉลี่ยอยู่ประมาณ37วัน แล้วเมื่อวันที่6-10 กันยายนที่ผ่านมารอบเดือนหนูได้หมดไป พอวันที่23กันยา หนูมีเพศสัมพันธ์กับแฟนโดยที่ใส่ถุงด้วย และไม่ใส่ด้วย ไม่ได้กินยาคุมกำเนิดใดๆทั้งนั้น พอเช้าวันที่24 ประจำเดือนก็มาอีกรอบค่ะ มาประมาณ4-5วัน ปริมาณเลือดเหมือนประจำเดือนทุกอย่างแต่ไม่ปวดท้องไม่รู้สึกเหนื่อยล้าเหมือนรอบเดือนครั้งก่อนๆ แล้ววันที่5ตุลาคมหนูก็มีเพศสัมพันธ์อีกรอบ พอวันที่7 ประจำเดือนก็มาเหมือนเดิมเลยค่ะ เลยอยากทราบว่ามันเกิดจากอะไรหรอคะ
สวัสดีค่ะอาการประจำเดือนมาผิดปกติหรือมาไม่สม่ำเสมอนั้นเป็นสิ่งที่พบได้ค่อนข้างบ่อย ส่วนสาเหตุน มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ รวมถึง มีก้อนเนื้องอก หรือติ่งเนื้อในมดลูกหรือปากมดลูก การทำงานของไทรอยด์ผิดปกติ การตั้งครรภ์ผิดปกติ เป็นต้นแนะนำว่า หากยังมีอาการผิดปกติ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ